# Sent Idènç

Sent Idenç o Sent Idènç (Saint-Yzans-de-Médoc en francés) es una comuna medoquina de Guiana, lingüisticament gascona, administrada pr'au departament de Gironda de la region de la Noèra Aquitània, ancianament d'Aquitània.

## Toponimia

Las fòrmas ancianas son en latin: a capitulo de Sancti-Dicencii, en 1326, cappella Sancti-Dizencii, en 1360; mès la segonda permet de conéisher lo consonantisme medievau. La prononciacion donada dens l'Atlas Lingüistic de Gasconha se pòt ]transcriure Sent Idènç, varianta refusada sus un site per daus gasconistas qu'aiman mèi Sent Idenç.
Segon Dauzat e Rostaing, Sent Idenç o Idènç ven dau latin Dicentius, avesque de Santas au sègle VIII. Ernèst Negre e Jacques Astor, citats per Bénédicte Boyrie-Fénié, donan la medisha origina e Negre explica que l'iniciala es lo resultat d'una faussa segmentacion : *Sant Dizen, interpretat *Sanddizen pui *San(d)Izen, fòrma francizada en Saint Yzans (Negre oblida la finala etimologica -ç, resultat regular de -ti-). B. Boyrie-Fénié comet una error en escrivent Sent Dicenç, maugrat lo nom francés e la fòrma de 1360 : -c- intervocalic segut de -e- dona regularament -z-. Vòu har creire, en mèi d'aquò, que coneish la fòrma gascona « en usage [qui] demeure fidèle a l'étymon ».
Dens una partida de la Gasconha occidentala e pirenenca, dont lo Bordalés, los quites -z- intervocalics que venen de -ce- o -ci- se mudan sovent en -d- : *COCINA > codina, *AVICELLU > *AUCELLU > audèth (ausèth en Vasadés). *Sent Isènç/Isenç dau sègle XIV a passat a Sent Idènç/Idenç.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Dominique Lajugie | | |
| març de 2008 | 2020 | Segundo Cimbron | aparentat PCF | mèste d'òbras |
| març de 2001 | 2008 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 393, totala: 405 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 522 | 547 | 548 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 681 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 664 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 393 | 429 | 419 | 441 | 427 | 473 | 387 | 396 | 399 464 |
| 2009 | 2010 |
| 403 457 | 397 451 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Gironda

## Nòtas

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* 1 2 Prononciacion locala donada per l'Atlas Linguistique et ethnographique de la Gascogne, CNRS, 1954- 1973, tòme I, Noms dialectaux des Communes, Jean Seguy. *Sent Dicenç es una fòrma imaginària.
* 1 2 3 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 339
* ↑ https://www.gasconha.com/spip.php?gis2424#comment91314
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 595, a St-Dizant-du-Bois
* ↑ Jean Seguy, Atlas Linguistique et ethnographique de la Gascogne, CNRS, 1954- 1973, tome VI, mapa 2102
* Portau de Guiana